**Integrated strategy Initiative for Strengthening the supply of APPrenticeships in TEXtile sector**

**TEXAPP**

|  |  |
| --- | --- |
| **TASK** | **3.1 – Standard for competences of SMEs - BAATPE & PIRIN-TEX** |

|  |  |
| --- | --- |
| **Prepared by:** | BAATPE & PIRIN-TEX |
| **Contributors:** | Nikolay Uzunov, Anastasia Simenova |
| **Work Package:** | WP3 |
| **Date:** | 25-11-2017 |

**Основни изисквания за предприятията при провеждане на дуално обучение (обучение чрез работа)**

Ефективните отношения между работодатели, учители и чираци са ключови за осигуряването на успешни програми за чиракуване. От работодателите ще се изисква да отговарят или да работят по покриването на набор от основни принципи. Следването на тези принципи ще послужи за изграждането на тези отношения и ще спомогне за осигуряването на това да имаме правилния ученик в правилната фирма, с осигурено правилно ниво на подкрепа за успех и развитие. За да се поддържат тези базови изисквания, трябва всяка фирма, отговаряща на тях, да има на място наставник, който да подпомага и координира обучителния процес.

**Ключови принципи:**

1. **Осигуряване на безопасна работна среда:** Това ще подлежи на проверка и трябва да отговаря на законовите изисквания, и по-конкретно на законодателството, отнасящо се до наемане на непълнолетни лица.
2. **Предоставяне на възможност за учене на работното място:** Вие, като работодател, трябва да осигурите времето и ресурсите, необходими на чирака да завърши успешно практическото си обучение. Това включва подходящo въвеждане в работата и изготвяне на обучителен план. Той следва да бъде съгласуван с училището-партньор, с което си сътрудничите.
3. **Наставник:** трябва да идентифицирате сред Вашите служители и да посочите наставник. Тази роля е от ключово значение за обучителния процес и включва следните отговорности:

* *участва в разработването и актуализирането на учебните програми по практическо обучение в реална работна среда;*
* *изпълнява учебния план и учебните програми за провеждане на обучението;*
* *разработва нагледни, дидактически и други материали, необходими за обучението;*
* *запознава всеки обучаван с вътрешните правила на предприятието за провеждане на практическо обучение чрез работа и провежда инструктажи по правилата за осигуряване на здравословни и безопасни условия на труд*
* *подпомага адаптацията на всеки обучаван в работната среда;*
* *организира работното място за всеки обучаван с необходимата техническа и технологична документация, инструменти, машини, уреди, съоръжения и материали за безопасното изпълнение на практическото обучение;*
* *демонстрира отделни елементи от процеса на работа и поставя производствени или практически задачи за изпълнение;*
* *контролира изпълнението на поставените задачи, дава практически съвети по време на работа и оценява качеството на изпълнението;*
* *вписва в дневника за практическото обучение оценки за изпълнението на възложените задачи и постигнатия напредък и го заверява;*
* *поддържа връзка с обучаващата институция (училище-партньор) чрез определения учител-методик*;

1. **Задържане на чирака, успешно завършване и последващо развитие:** Работодателите трябва да демонстрират ангажираност спрямо своите чираци:
   * да ги задържат във фирмата;
   * да им помагат да завършат успешно обучението си и да им осигуряват подходящ път за развитие (по възможност във фирмата) след като приключат обучителните си програми;
2. **Партньорство с обучаваща институция** Трябва да осъществите контакт и да установите ефективни отношения с обучаваща институция (професионално училище, професионална гимназия, професионален колеж или център за професионално обучение) от Вашия район, с която да си партнирате в обучението на чираците. В сътрудничество с нея ще подготвите приема на учениците. Обучаващата институция ще е отговорна за провеждането на теоретичното обучение и ще бъде в тесен контакт (чрез назначен от нея учител-методик) с посочения от Вас наставник по време на целия обучителен процес.
3. **Познаване на НАРЕДБА № 1 от 8.09.2015 г. за условията и реда за**

**провеждане на обучение чрез работа (дуално обучение)** Това е нормативният акт, който урежда провеждането на дуално обучение в сътрудничество между работодатели и обучаващи институции. Запознаването с наредбата е задължително за фирми, желаещи да обучават ученици по дуалната система.

**ОСНОВНИ СТЪПКИ В ПРОЦЕСА НА ДУАЛНО ОБУЧЕНИЕ**